Jonas Wind

Jonas Older Wind (talaffuzi: Yonas Older Vind; 1999-yil 7-fevralda tugʻilgan) — daniyalik professional futbolchi. U Bundesliga klubi VfL Wolfsburg va Daniya terma jamoasida hujumchi sifatida oʻynaydi. Wind sobiq darvozabon Per Windning oʻgʻli.

Faoliyati

Dastlabki faoliyati 
Wind faoliyatini 2007-yilda Avedøre IFda boshlagan, 2010-yilda Rosenhøj Boldklubga oʻtgan va u yerda 2011-yilda yilning eng yaxshi yosh futbolchisi deb topilgan. Wind atigi oʻn ikki yoshida bu sharafga sazovor boʻlgan eng yosh futbolchi edi.

Wind Daniya 17 yoshgacha boʻlganlar terma jamoasida 12 ta, 18 yoshgacha boʻlganlar terma jamoasida esa 3 ta oʻyin oʻtkazgan. U 19 yoshgacha boʻlganlar terma jamoasi safida 9 ta oʻyinda 8 ta gol urgan. 2019-yil mart oyida Wind 21 yoshgacha boʻlganlar terma jamoasidagi ikkita birinchi oʻyinini oʻtkazdi va ikkinchi oʻyinda Belgiyaga qarshi 90-daqiqada gol urdi.

Copenhagen 
2012-yil iyul oyida Wind FCK Excellence maktabiga qabul qilindi. U 2018-yilgacha klubning 17 yoshgacha, 18 yoshgacha va 19 yoshgacha darajadagi jamoalarida oʻynagan. Bu yerda Wind 2014—2015-yilgi mavsumda 17 yoshgachalar terma jamoasi safida 9 ta gol urdi, 17 yoshgachalar ligasida va 2015—2016-yilgi mavsumda FCK 17 yoshgachalar jamoasida 24 ta oʻyinda 28 ta gol bilan eng yaxshi toʻpurarga aylandi. U 2016—2017-yilgi mavsumida 19 yoshgachalar ligasida uchinchi eng koʻp gol urgan oʻyinchi boʻlgan.

Wind 2018-yil 7-fevralda o‘n to‘qqiz yoshga to‘lgan kunida Copenhagen klubi bilan kattalar jamoasida oʻynash uchun shartnoma imzoladi va 22-fevralda Wanda Metropolitanoda Atletico Madridga qarshi oʻyinda debyut qildi. U birinchi kattalar jamoasidagi golini 18-aprel kuni Copenhagenning Superligada AaBga qarshi oʻyinida (2:1) kiritdi. 2018-yil 26-aprelda Wind Kjøbenhavns Boldklubning „Granen“ isteʼdodli yoshlar mukofoti bilan taqdirlandi.

2018-yilning 4-noyabrida Wind qo‘shimcha vaqtda Robert Skovning uzatmasini golga aylantirib, raqibi Brøndby IF ustidan derbida g‘alaba qozondi.

Wind 2019—2020-yilgi Superliga mavsumini OB, AGF va AC Horsensga qarshi dastlabki uchta oʻyinida urgan gollari bilan ajoyib tarzda boshladi.

2019-yilning 6-avgustida Wind xuddi o‘sha stadionda Panenka penaltisini aniq amalga oshirdi, yaʼni darvozabonga toʻpni o‘ngga tepayotgandek koʻrsatib, aslida uni yuqoriga tepgan. Shu gol sababli UEFA Chempionlar ligasi 2019—2020 doirasidagi uchinchi saralash bosqichining birinchi Srvena Zvezda Belgrad va Copenhagen oʻrtasidagi oʻyin 1:1 hisobidagi durang natija bilan yakunlandi. Copenhagen tarkibida barcha musobaqalarda oʻtkazgan dastlabki 42 ta oʻyinida u 12 ta gol urdi va 7 ta golli uzatmani amalga oshirdi.

2020-yil 5-avgust kuni Wind Turkiya chempioni Istanbul Basaksehir ustidan 3:0 hisobida g‘alaba qozonib, Yevropa ligasining chorak finaliga yo‘llanmani qo‘lga kiritdi va ikkita gol urdi.

Wolfsburg 
2022-yilning 31-yanvarida Wind Germaniyaning VfL Wolfsburg klubi bilan 2026-yilgacha shartnoma imzoladi.

Xalqaro faoliyati 
2020-yil 7-oktyabr kuni Wind ilk xalqaro debyut o‘yinida Farer orollari ustidan 4:0 hisobida g‘alaba qozondi. 2021-yilning 25-may kuni u murabbiy Kasper Hjulmand tomonidan UEFA Euro 2020da qatnashish uchun chaqiruv oldi.

Shaxsiy hayoti 
Wind — Arsenal tarafdori.

Faoliyat statistikasi

Klub 
:

Xalqaro 
:

 Ballar va natijalar roʻyxati birinchi boʻlib Daniyaning gollari sonini, ballar ustuni esa har bir Windning golidan keyingi hisobni koʻrsatadi.

Yutuqlari 
Copenhagen

 Daniya Superligasi: 2018—2019, 2021—2022

Manbalar 

UEFA Yevro 2020 oʻyinchilari
Daniyalik futbolchilar
Futbol assotsiatsiyasi hujumchilari
1999-yilda tugʻilganlar
Yashayotgan insonlar
2022 FIFA Jahon chempionati oʻyinchilari
Futbolchilar